सरकार ने सार्वजनिक क्षेत्र की सैन्य वाहन निर्माता हिंदुस्तान एरोनॉटिक्स लिमिटेड की 10 फीसदी हिस्सेदारी आरंभिक सार्वजनिक निर्गम के जरिए बेचने की अनुमति दे दी है। यह ऐसे समय में हो रहा है जब कंपनी भारतीय सैन्य बलों से लड़ाकू विमान का अनुबंध हासिल करने की खातिर बोली में निजी कंपनियों रिलायंस, अदाणी और टाटा समूह से प्रतिस्पर्धा से दो-चार हो रही है।   बेंगलूरु की एचएएल ने बाजार नियामक सेबी के पास 29 सितंबर को विवरणिका का मसौदा जमा कराया। कंपनी ने आज एक बयान में यह जानकारी दी। अभी तक एचएएल देश में लड़ाकू विमान मसलन सुखोई-30 एमकेआई और हॉक एडवांस्ड जेट ट्रेनर का उत्पादन करने वाली एकमात्र कंपनी रही है। साथ ही यह ध्रुव जैसे एडवांस्ड लाइट हेलिकॉप्टर का उत्पादन भी करती है, जिसका डिजाइन इसने खुद तैयार किया है। वायु सेना के लिए हल्के लड़ाकू विमान तेजस का उत्पादन भी एचएएल करेगी।   सितंबर में एचएएल के चेयरमैन व प्रबंध निदेशक टी सुवर्ण राजू ने कहा था कि कंपनी के पास 41,000 करोड़ रुपये का ऑर्डर बुक है, जो एरोनॉटिकल उद्योग के लिए काफी कम है। इसके पास 35 एसयू 30 एमकेआई विमान और 40 तेजस विमान बनाने का ऑर्डर है। पिछले साल जब भारत ने 36 राफेल जेट विमान की खरीद के लिए फ्रांस के साथ समझौते पर हस्ताक्षर किए थे, तब इसने रिलायंस डिफेंस को स्थानीय साझेदार बताया था, जिसे 21,000 करोड़ रुपये से ज्यादा का ऑफसेट देना है।    एचएएल 100-200 एकल जेट इंजन जेट फाइटर के सौदे की दौड़ में नहीं है, जिसके लिए साब स्वीडन की ग्रिपेन व अमेरिकी विमान निर्माता लॉकहीड मार्टिन की एफ-16 फाइटर बेचने की योजना सामने रख रही है। साब ने अदाणी समूह के साथ समझौता किया है, जिसके पास स्थानीय साजेदार के तौर पर एयरोस्पेस विनिर्माण का अनुभव नहींं है। वहीं लॉकहीड मार्टिन ने टाटा एडवांस्ड सिस्टम्स लिमिटेड को चुना है। वित्त वर्ष 2016-17 में कंपनी का कर पूर्व लाभ 3,294 करोड़ रुपये था जबकि राजस्व 17,406 करोड़ रुपये।
आईपीओ बाजार के लिए हिंदुस्तान एरोनॉटिक्स तैयार
The government has allowed the sale of 10 per cent stake in state-owned military vehicle maker Hindustan Aeronautics Ltd through an initial public offering (IPO). This comes at a time when the company is facing competition from private players Reliance, Adani and Tata Group in its bid to win a fighter jet contract from the Indian armed forces. Bengaluru-based HAL submitted a draft prospectus to market regulator Sebi on September 29, the company said in a statement today. So far, HAL has been the only company in the country to produce fighter jets such as the Sukhoi-30MKI and Hawk advanced jet trainer. Reliance Aerospace Ltd is financing the Su-30 fighter aircraft for quite a few years in the aerospace industry. The French company has not signed a revenue agreement with France's Sab Martin Sabre for the Rafale ID-3,294 Advanced Light Helicopter System, of which it has designed itself.
Hindustan Aeronautics ready for IPO market